stanford-oval/wikipedia huggingface dataset:
טריטוריית יוטה
הערות שוליים

↑  "Utah" (באנגלית). World Statesmen. נבדק ב-20 ביולי 2015. {{cite web}}:  (עזרה)
↑  "Friday, September 6, 1850".
1 2  Alford, Kenneth L. (2017). Utah and the American Civil War: The Written Record. University of Oklahoma Press. p. 801. ISBN 978-0-8061-5916-4.
↑  Vance, Del (2008). Beer in the Beehive (2 ed.). Salt Lake City: Dream Garden Press. p. 32.
↑  Lemay, Kate Clarke; Goodier, Susan; Tetrault, Lisa; Jones, Martha (2019). Votes for Women: A Portrait of Persistence. Princeton University Press. p. 270. ISBN 9780691191171.
↑  Utah State Coat of Arms State Symbols USA.
↑  Utah State Emblem: Beehive eReferenceDesk.
↑  Selcer, Richard F. (2006).  Balkin, Richard (ed.). Civil War America: 1850 to 1875. New York: Facts on File. p. 143. ISBN 978-0816038671.
↑  Gaustad, Edwin (1962). Historical Atlas of Religion in America. New York: Harper & Row.
ההתפתחות של טריטוריית יוטה מאז הקמתה על ידי הקונגרס בשנים 1850 עד 1896, כאשר ניתן לה מעמד של מדינה
יורדן טזה

יורדן טזה (בהולנדית: Jordan Teze; נולד ב-30 בספטמבר 1999 בחרונינגן שבהולנד) הוא כדורגלן הולנדי המשחק בעמדת הבלם בקבוצת מונקו מליג 1.
קריירת מועדונים

טזה גדל במחלקת הנוער של פ.ס.וו. איינדהובן מליגת העל ההולנדית. ב-25 באוגוסט 2018 ערך את הופעת הבכורה שלו בקבוצה הבוגרת של המועדון, בניצחון 2-1 על זוולה במסגרת הליגה.
ב-20 באוגוסט 2024 חתם במונקו.
תארים

הגביע ההולנדי (1): 2021/2022
מגן יוהאן קרויף (3): 2021, 2022, 2023
טראפיסטים

טראפִּיסטים או "הנזירים השתקנים" הם פלג של מסדר הנזירים הציסטרציאנים של הכנסייה הקתולית המקיים את תקנון הנזירים של בנדיקטוס (Regula Benedictina). באופן פורמלי נקרא המסדר "המסדר הציסטרציאני של ההקפדה המחמירה" (Ordo Cisterciensis strictioris observantiae), ויש בו כיום (2006) 102 מנזרי גברים ו־71 מנזרי נשים.
מנזר השתקנים בלטרון
המסדר החל בשנת 1662 ברפורמה דתית שחולל ארמאנד-ז'אן לה בוטלייה דה רנסי, אב המנזר נוטר־דאם דה לה טראפ שבנורמנדי, צרפת. מטרתו של דה רנסי הייתה להחזיר את הנזירות לחיי קדושה, לאחר שלדעתו נפגמו חיים אלה במהלך השנים, ולשם כך לנקוט באמצעים שיישמרו חיים אלה. חוקת המסדר התקבלה שנתיים אחר־כך. ב־1689 נוסד גם מסדר של נזירות טראפיסטיות. במאה ה־19 החלו לקרוא לחברי המסדר "טראפיסטים" על שם המנזר שבו נקבעה חוקתם.
הטראפיסטים דוגלים בחיי פשטות, ורואים בדיבור בעלמא מקור לבזבוז זמן הגורם למחשבות כפירה, לכן הם נמנעים מדיבור חולין ככל האפשר אך אינם נודרים נדר שתיקה.
שגרת יומם מורכבת מתפילה - הם נוהגים להתפלל בכל יום שבע תפילות ומיסה, מהגות – לימוד אישי בחדר העיון המתנהל בשתיקה, ומעבודה - חקלאות ומלאכה. לנזירים אין רכוש, והם מתנזרים מאכילת בשר (למעט בזמן מחלה), וביצים ודגים עולים על שולחנם רק מדי פעם. לבושם הוא בדרך כלל בגד דמוי שמלה חומה מבד גס הנקשר בחבל במותניים. בשל אורח־חיים סגפני זה עובר כל מועמד תקופת ניסיון של שש שנים, ורק כחמישית מבין המועמדים מחזיק מעמד עד הסוף.
במנזר של פלג זה נוצרה לראשונה גבינת טראפיסטה ובדנמרק גבינת אסרום.
בישראל קיים מנזר של נזירים טראפיסטים בלטרון שנקרא מנזר השתקנים. מבנה המנזר נבנה ב־1926, נהרס ברעידת אדמה שלוש שנים לאחר מכן ונבנה מחדש. הנזירים במנזר מוצאים פרנסתם בעיקר מגידול גפנים ליין, ובמקום יקב המפיק כרבע מיליון בקבוקים בשנה. בבלגיה עוסקים נזירים טראפיסטים רבים בהפקת בירה, הזוכה לביקוש רב.
יורדן מינב

יורדן מילצ'ב מינב (בבולגרית: Йордан Милчев Минев; נולד ב-14 באוקטובר 1980) הוא כדורגלן עבר בולגרי ששיחק בעמדת המגן.
קריירת מועדונים

מינב התחיל את הקריירה שלו בהבאר פאזארדז'יק. בשנת 2001 עבר לבלאסטיטסה פטריץ'. בינואר 2004 חתם ברודופה סמוליאן בה שיחק עד סיום העונה. בשנת 2005 הוא הצטרף לבוטב פלובדיב. בינואר 2009 חתם בצסק"א סופיה. ב-23 במאי 2009 קיבל כרטיס צהוב שני נגד לוקומוטיב סופיה. במרץ 2011 שוחרר מצסק"א לאחר שלא זכה לדקות משחק וחזר לבוטב פלובדיב עד לסיום העונה.
ב-30 במאי 2011 חתם בלודוגורץ ראזגרד. ב-6 באוגוסט 2011 ערך את הופעת הבכורה שלו בליגה במדי לודוגורץ נגד לוקומוטיב פלובדיב. כבר בעונתו הראשונה במועדון זכה באליפות ראשונה בקריירה שהייתה גם הראשונה של המועדון. ב-26 בספטמבר 2013 נטען כי לקח חומרים אסורים, אך בסופו של דבר החששות לא מומשו. ב-22 באוקטובר 2014 הבקיע את שער הבכורה שלו בלודוגורץ בניצחון 0-1 נגד פ.צ. בזל.
בקיץ 2017 חזר לקדנציה שנייה בבוטב פלובדיב.
קריירה בינלאומית

ב-19 בנובמבר 2008 ערך את הופעת הבכורה שלו בנבחרת בולגריה בהפסד 6-1 נגד סרביה. באוקטובר 2011 חזר לנבחרת לאחר שלוש שנות היעדרות.
תארים

אליפות בולגריה: 2011/2012, 2012/2013, 2013/2014, 2014/2015, 2015/2016, 2016/2017
הגביע הבולגרי: 2011/2012, 2013/2014
הסופר קאפ הבולגרי: 2012, 2014
יורדי קלאסי

יורדי קלאסי (בהולנדית: Jordy Clasie; נולד ב-27 ביוני 1991) הוא כדורגלן הולנדי המשחק בעמדת הקשר בא.ז. אלקמאר מליגת העל ההולנדית ובנבחרת הולנד.
קריירה > מועדונים

ב-15 באוגוסט 2010, קלאסי ערך את הופעת הבכורה שלו באקסלסיור רוטרדם והיה בהרכב הפותח בדרבי של רוטרדם, המשחק הסתיים בניצחון 3-2 על פיינורד. ב-31 ביולי 2011, לאחר שחזר לפיינורד מההשאלה לאקסלסיור, ערך את הופעת הבכורה שלו במועדון במשחק ידידות נגד מאלגה. בגלל עקשנותו והמשחק הטוב שלו, הוא הפך במהרה לאחד מהשחקנים הפופולרים והאהובים ביותר על ידי האוהדים. סגנון המשחק שלו זיכה אותו בכינוי "צ'אבי ההולנדי" על שם הכדורגלן הספרדי צ'אבי ואף כונה ליורשו של אנדראה פירלו.
ב-15 ביולי 2015 חתם קלאסי לחמש שנים בסאות'המפטון מהפרמייר ליג עבור 8 מיליון יורו. ב-30 ביולי ערך את הופעתו הבכורה בקבוצה בניצחון 3-0 על ויטסה ארנהם במוקדמות הליגה האירופית. ב-28 באוקטובר ערך את הופעתו הבכורה בליגה בתיקו 1-1 נגד ליברפול. ב-30 באוגוסט 2017 הושאל לקלאב ברוז' לעונה אחת. ב-25 ביולי 2018 חזר לפיינורד והושאל לעונה אחת. ב-22 ביולי 2019 חתם לארבע שנים בא.ז. אלקמאר.
קריירה > נבחרת הולנד

בנובמבר 2010, חודשיים לאחר הופעת הבכורה שלו באקסלסיור, הוא נבחר לסגל נבחרת הולנד עד גיל 21. בפברואר 2012, מאמן נבחרת הולנד הבוגרת, בארט ואן מרוויק, הביע את עניינו בקלאסי. הוא הודיע לו שהוא ברשימת ההמתנה לסגל הנבחרת ליורו 2012. הוא נבחר להיות בסגל הנבחרת למונדיאל 2014 שנערך בברזיל.
טריטוריית הבירה האוסטרלית

טריטוריית הבירה האוסטרלית (באנגלית: Australian Capital Territory ; בראשי תיבות: ACT) היא אחת מטריטוריות אוסטרליה, ובה נמצאת קנברה, בירת אוסטרליה.
גאוגרפיה

טריטוריית הבירה מוקפת על ידי מדינת ניו סאות' ויילס.
ממשל

טריטוריית הבירה האוסטרלית מנוהלת באופן עצמאי, אולם אין לה את העצמאות החוקתית שיש ליתר מדינות אוסטרליה. הטריטוריה מנוהלת על ידי שר ראשי (כיום, קייתי גלגר ממפלגת הלייבור האוסטרלית). חוקי הטריטוריה נקבעים על ידי אספה מכוננת בת 25 חברים, המהווה הן ממשלה והן בית מחוקקים של הטריטוריה. שיטת הבחירות נקבעת לפי הקול היחיד הנייד. החלטות האספה כפופות להחלטות ממשלת אוסטרליה. לטריטוריית הבירה שני נציגים בפרלמנט האוסטרלי ושני נציגים בסנאט אוסטרליה.
אתרים בעלי חשיבות

שמורת טבע טידבינבילה
תחנת התקשורת של רשת חלל עמוק בקנברה (המופעלת על ידי נאס"א)
כלכלה

מחוץ לעיר קנברה נמצאים שטחים חקלאיים בהם מגדלים כבשים, בקר לייצור חלב וכן מספר כרמים.
חלקים גדולים מהשטחים הפתוחים סביב הבירה מהווים חלק מפארק לאומי נמדג'י.
היסטוריה

קודם להתיישבות האירופית התגוררו באזור טריטוריית הבירה האוסטרלית שלושה שבטים אבוריג'ינים: הנגונאוואל, הוואלגאלו והנגאריגו.
התיישבות של מתיישבים אירופאים ראשונה באזור החלה בשנות ה-30 של המאה ה-19.
עם הקמת חבר העמים של אוסטרליה, בעקבות ויכוח בין מלבורן וסידני על מיקום הבירה, הוסכם שהבירה תהיה בתחילה במלבורן, ובינתיים תיבנה בירה חדשה.
על פי החוקה נקבע שעיר הבירה תהיה ממוקמת בשטח שיילקח ממדינת ניו סאות' ויילס, אך שיהיה לפחות 100 מילים (כ-160 ק"מ) מסידני.
האתר הנוכחי נבחר בשנת 1908, וטריטוריה נוספת - טריטוריית מפרץ ג'רוויס נלקחה על מנת לשמש נמל עבור הבירה החדשה.
בשנת 1910 נחקק חוק החוכר את השטח עבור הבירה החדשה (ואף נקבע בחוק שהאזור יהיה אזור אסור במכירת אלכוהול). בשנת 1911 נערכה תחרות בינלאומית לתכנון הבירה- תחרות בה זכה וואלטר בורלי גריפין.
הנחת אבן הפינה לבירה החדשה הייתה ב-12 במרץ 1913, והממשל עבר לבירה עם פתיחת בית הפרלמנט הזמני ב-9 במאי 1927.
בתחילה נקראה הטריטוריה - "טריטוריית הבירה הפדרלית". בשנת 1938 שונה שם הטריטוריה רשמית ל"טריטוריית הבירה האוסטרלית".
בשנת 1988 קיבלה הטריטוריה שלטון עצמי.
השכלה

אוניברסיטת קנברה
האוניברסיטה הלאומית של אוסטרליה
קמפוס של האוניברסיטה הקתולית האוסטרלית
קמפוס של אוניברסיטת צ'ארלס סטורט
קמפוס של אוניברסיטת ניו סאות' ויילס-אקדמית כוחות ההגנה של אוסטרליה
המכללה הצבאית המלכותית
טוריתיים

| טוריתיים |
| --- | --- |
 קונכיית טורית מהמין Turritella terebra
מיון מדעי
ממלכה:: בעלי חיים
מערכה:: רכיכות
מחלקה:: חלזונות
תת־מחלקה:: חלזונות עילאיים
סדרה:: Sorbeoconcha
על־משפחה:: מגדלים
משפחה:: טוריתיים
שם מדעי
 Turritellidae ‏Lovén, 1847

חילזון טורית שקונכייתו מחופרת בחול
קונכייה של טורית מקדחית.
טוריתיים (שם מדעי: Turritellidae) היא משפחה של חלזונות ימיים בענף Sorbeoconcha.
מאפיינים

החלזונות מסוג זה המאופיינים בקונכייה בורגית גבוהה וצרה, דמוית מגדל ספירלי. לעיתים קצהה קטום ומסתיים ב"סתימה" סידנית. גודלה בינוני, בין 40 ל-120 מילימטר בממוצע. פירוש שמה המדעי הוא "מגדל" או "צריח", על שם הקונכייה המגדלית של רוב המינים בה. בסוג זה מינים רבים ומאובנים שלו ידועים עוד מתקופת הקרטיקון והם נפוצים למדי. שמם העממי באנגלית הוא Tower Snails או Tower Shells וכן Corkscrew Shells.
הקונכייה של הטוריתיים היא מגדלית ודמויות בורג ארוך וצר. יש בה בדרך כלל יותר מ-10 פיתולים וגובה נע בין 40 ל-120 מילימטר. הפתח שלה קטן ועגול, ועל הרגל של החילזון יש מכסה קרני (גולל, operculum). צורתה הבורגית של הקונכייה מסייעת לחילזון להתחפר בחול.
רוב מיני הטורית חיים במפרצים, לגונות וימים רדודים ושקטים. הם מתחפרים בחולות וניזונים מאצות, חוריריות ומרקבובית המצטברת על הקרקע החולית וכן מחומרים אורגניים אותם הם מסננים מהמים.
הסוג הידוע ביותר במשפחה זו הוא הטורית, על שמו היא נקראת. למין טורית מקדחית קונכייה מרשימה וגבוהה. המין טורית מנומרת (Turritella maculata) חי בים סוף ומזדמן גם בחופי אילת. גובה קונכייתו הוא כ-100 מילימטר.
מיון

Archimediella Sacco, 1895
Banzarecolpus Powell, 1957
Colpospira Donald, 1900
Gazameda Iredale, 1924
Glyptozaria Iredale, 1924
Incatella DeVries, 2007
Maoricolpus Finlay, 1927
Spirocolpus Finlay, 1927
Stiracolpus Finlay, 1926
Tachyrhynchus Mörch, 1868
טורית (חילזון) - Turritella Lamarck, 1799
the type genus of the family, synonyms: Torcula Gray, 1847; Proto Blainville, 1824
subgenus Haustator Montfort, 1810
Zeacolpus Finlay, 1927
Zaria Gray, 1842: synonym of Turritella Lamarck, 1799
Orectospira Dall, 1925
† Batillona Finlay, 1927
Pareora Marwick, 1931
Protoma Baird, 1870 -( synonym: Protomella Thiele, 1929)
Callostracum E. A. Smith, 1909
Vermicularia Lamarck, 1799
family ?
Armatus Golikov, 1986
† Colposigma Finlay & Marwick, 1937
Mesalia Gray, 1847
Neohaustator Ida, 1952
† Palmerella Allmon 1996
† Tropicolpus Marwick, 1931
גלריה

קונכיות של מיני טורית שונים, בהן טורית מקדחית וטורית מקלונית
טוריות על חוף קוסטה ריקה
טורית מהמין טורית מתגודדת Turitella communis
מאובני Turritella incrassata
קונכיית טורית לעומת קונכיות אחרות. אורך קונכיית הסולמית היקרה הוא כ-58 מ"מ
הערות שוליים

1 2  ד"ר דוד דרום וד"ר משה צורנמל, מדריך הים וחופיו, חי וצומח, הוצאת כתר, 1992. עמ' 46–47.
↑  DeVries T. J. (2007). "Cenozoic Turritellidae (Gastropoda) from southern Peru". Journal of Paleontology 81(2): 331-351. doi:10.1666/0022-3360(2007)81[331:CTGFSP]2.0.CO;2.
↑  Harzhauser M. (2007). "Oligocene and Aquitanian gastropod faunas from the Sultanate of Oman and their biogeographic implications for the western Indo-Pacific". Palaeontographica Abteilung A 280: 75-121. PDF.
↑  Vos, C.; Bouchet, P. (2014). Armatus Golikov, 1986. In: MolluscaBase (2017). Accessed through: World Register of Marine Species at http://marinespecies.org/aphia.php?p=taxdetails&id=575786 on 2018-07-14
↑  Marshall, B. (2017). Colposigma Finlay & Marwick, 1937 †. In: MolluscaBase (2017). Accessed through: World Register of Marine Species at http://www.marinespecies.org/aphia.php/aphia.php?p=taxdetails&id=828132 on 2018-07-14
↑  Vos, C.; Bouchet, P.; Gofas, S. (2013). Mesalia Gray, 1847. In: MolluscaBase (2017). Accessed through: World Register of Marine Species at http://www.marinespecies.org/aphia.php?p=taxdetails&id=138613 on 2018-07-14
↑  Bouchet, P. (2011). Neohaustator Ida, 1952. In: MolluscaBase (2017). Accessed through: World Register of Marine Species at http://www.marinespecies.org/aphia.php?p=taxdetails&id=575807 on 2018-07-14
↑  Halder, K., & Sinha, P. (2014). "Some Eocene Cerithioids (Gastropoda, Mollusca) from Kutch, Western India, and Their Bearing on Palaeobiogeography of the Indian Subcontinent". Paleontology Journal, 2014, Article ID 673469, doi:10.1155/2014/673469.
↑  Marshall, B. (2017). Tropicolpus. In: MolluscaBase (2017). Accessed through: World Register of Marine Species at http://www.marinespecies.org/aphia.php?p=taxdetails&id=828134 on 2018-07-14
| --- | --- |
בקרת זהויות :  NLI: 987007551685505171 
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
טיפוס הובלה

הובלה על סלע. החבל מוקלפ לראנר, ובמקרה של נפילה, החבל יימתח ויעצור את המוביל
טיפוס הובלה היא צורת טיפוס הנפוצה בעיקר אצל מטפסים מנוסים, מכיוון שהיא דורשת הכנה מינימלית של המסלול עצמו, והשתתפות פעילה באבטחה. בתחילת המסלול, המטפס מחובר לחבל, שעובר דרך אמצעי חיכוך המחובר למאבטח, החבל לא מקובע אלא "רץ" דרך ראנרים - שתי טבעות מתכת המחוברות ביניהן ברצועה - המחוברים לטבעות. את הראנרים מקליפ (מחבר) המוביל לעגינות לאורך המסלול. ומעביר בהם את החבל. הראנרים מתחברים לעגינות כך שטבעת אחת מתחברת אל העגינה ובטבעת השנייה מעביר המטפס את חבל האבטחה. פעולה זאת נקראת "הקלפה".
למעשה, במקרה של נפילה, אורכה יהיה כפול מן המרחק בין המוביל לעגינה האחרונה שלה.
העגינות בטיפוס הרים, בהובלה על אבני עיגון, וברוב המסלולים הארוכים הן "אבני עיגון" מסוגים שונים, בורגי קרח או עגינות לשלג, על פי אופי המסלול. העגינות בטיפוס ספורטיבי הן "בולטים" (במלעיל), דיבלים לסלע שעל הבורג שלהם יש ״אוזן״ שאליה אפשר להקליף את הראנרים, או ברגים המחוברים לקונסטרוקציה בקיר טיפוס.
הובלה דורשת מהמטפס את היכולת לעזוב יד אחת במהלך הטיפוס על מנת לשים עגינות ו"להקליפ" (להעביר את החבל ב"ראנרים") ולעשות זאת בצורה נכונה (שכן אפשר "להקליפ" בצורה שבה בנפילה החבל עלול להשתחרר מה"ראנרים").
היתרון בהובלה הוא בכך שאין צורך בהכנה מוקדמת של המסלול, והוא אינו מוגבל לשיפועים או לקו אופקי כלשהו (כמו בטיפוס TopRope), ניתן לטפס למעלה, לצדדים או אפילו כלפי מטה כל עוד שומרים על מספר כללים בסיסיים. יתרון נוסף הוא שאין תלות באורך החבל.
קיימות מספר שיטות הובלה: בחבל יחיד, בחבל כפול ובחבל תאומים.
הובלה היא שיטה מתאימה לטיפוס מצוקים בטבע. כמו כן, בתחרויות טיפוס כמעט תמיד המסלולים הם בהובלה, למעט כאשר מדובר במקצים לגיל צעיר במיוחד או בתחרות מיוחדת כמו טיפוס מהיר (speed climbing).
כאשר מאבטחים מטפס הובלה בדרך כלל משתמשים באמצעי חיכוך לא ננעל, מכיוון שככל שהמטפס עולה יש לשחרר לו חבל ואמצעי חיכוך ננעל מקשה על הפעולה. בטיפוס ספורטיבי, עם זאת, ניתן לאבטח הובלה גם באמצעות אמצעי חיכוך ננעל.
החל מאולימפיאדת טוקיו 2020, ספורט הטיפוס השתלב כחלק מהמשחקים האולימפיים עם הדיסציפלינות הבאות: טיפוס הובלה, טיפוס מהירות וטיפוס בולדרינג.
ראו גם

טיפוס במשחקים האולימפיים
טיפוס בולדרינג
הערות שוליים

↑   אמיר ענבר, על טיפוס למעלה הם התאמנו במשך שנים. הדרך לקרקע כואבת יותר, באתר הארץ, 8 באוגוסט 2024
ערך זה הוא קצרמרבנושא ספורט. אתם מוזמנים לתרום לוויקיפדיה ו.
טיפוס בולדרינג

מטפס בולדרינג מטפס על סלע
בולדרינג (באנגלית: Bouldering) או טיפוס סלעים התחיל במקור כטיפוס על סלעים גדולים - בולדרים (boulders). כיום נהוג לייחס את המונח לכל טיפוס בגובה נמוך (עד כשישה מטרים) כאשר המטפס אינו מאובטח בעזרת חבל. בגלל המגבלות האלו, בטיפוס בולדרינג בדרך כלל עובדים על מספר מצומצם של צעדים או מטפסים בעיקר לצדדים, ולא מעלה כמו בסגנונות אחרים כמו הובלה או Top Rope.
האבטחה בבולדרינג נקראת ספוטינג (spotting), ואינה נעשית בעזרת חבל ועגינות אלא על ידי מאבטח (ספוטר - spotter) ומזרן מיוחד הנקרא קראש-פד (crash-pad) או שניהם. תפקיד המאבטח אינו למנוע את הנפילה או את הפגיעה בקרקע, אלא לכוון את הנפילה כך שהמטפס ינחת על הרגליים ולא על הראש או על הגב. אם יש מזרן, תפקיד הספוטר גדול יותר: לשמור על הראש ועל הגב, להעביר את המזרן כך שבכל רגע הוא יהיה במקום בו הוא אפקטיבי ביותר, לכוון את הנופל כך שייפול על המזרן, ולדאוג שהנופל יישאר על המזרן. למעשה הספוטר מכוון את הנפילה, ומעט בולם אותה כך שהפגיעה בקרקע תהיה חלשה יותר.
קירות טיפוס רבים הם "בולדר" - חלקם גדולים מאוד ומציעים מגוון גדול של מסלולים ברמות שונות.
בבולדרים כל הקירות (ובדרך כלל גם התקרה) בנויים כקירות טיפוס ועל רצפתם מזרנים עבים על מנת לרכך את הנפילה. טיפוס בולדרינג מאפשר למטפס לעבוד על טכניקות וצעדים ספציפיים ללא צורך לטפס מסלול שלם, ומכיוון שבדרך כלל האבטחה נעשית בעזרת מזרנים גם אין צורך בבן-זוג - מאבטח, לצורך הטיפוס.
החל מטוקיו 2020 טיפוס הוא ענף אולימפי בו כל ספורטאי מתחרה בבולדרינג, טיפוס בהובלה וכן ספיד קלימינג ומדורג על פי ציון כללי בשלושת תת-הענפים.
סגנון הבולדרינג נפוץ הן בטיפוס קירות והן בטיפוס בטבע.
בשנת 2018, זכה המטפס הישראלי אלכס חזנוב במדליית זהב בטיפוס בולדרינג בסבב גביע העולם (IFSC Climbing Worldcup).
ראו גם

טיפוס במשחקים האולימפיים
טיפוס הובלה
הערות שוליים

↑  טִפּוּס סְלָעִים במילון שימוש כללי (תשנ"ט), באתר האקדמיה ללשון העברית
↑   אמיר ענבר, על טיפוס למעלה הם התאמנו במשך שנים. הדרך לקרקע כואבת יותר, באתר הארץ, 8 באוגוסט 2024
| --- | --- |
בקרת זהויות :  NKC: ph255088 
ערך זה הוא קצרמרבנושא ספורט. אתם מוזמנים לתרום לוויקיפדיה ו.
יוהנה שאלר-קליר

יוהנה שאלר-קליר (בגרמנית: Johanna Schaller-Klier; נולדה ב-13 בספטמבר 1952) היא אתלטית מזרח גרמניה בעבר, אלופה אולימפית (מונטריאול 1976) ואלופת אירופה בריצת 100 מטר משוכות.
ביוגרפיה

שאלר-קליר נולדה בארטן שבתורינגיה.
ביוגרפיה > אלופה אולימפית

באולימפיאדת מונטריאול (1976) זכתה שאלר-קליר במדליית זהב בריצת 100 מטר משוכות בתוצאה של 12.77 שניות, לפני טטיאנה אניסימובה (12.78 שניות) ונטליה לבדבה (12.80 שניות), שתיהן מברית המועצות.
ביוגרפיה > אלופת אירופה

באליפות אירופה באתלטיקה באולם שנערכה במילאנו, איטליה במרץ 1978 זכתה שאלר-קליר במדליית זהב בריצת 60 מטר משוכות בשיא תחרות חדש של 7.94 שניות. באליפות אירופה באתלטיקה שנערכה בפראג, צ'כוסלובקיה בספטמבר אותה שנה היא זכתה במדליית זהב בריצת 100 מטר משוכות בשיא תחרות חדש של 12.62 שניות ובמדליית ארד בריצת שליחות 4x100 מטר בתוצאה של 43.07 שניות.
באולימפיאדת מוסקבה (1980) זכתה שאלר-קליר במדליית כסף בריצת 100 מטר משוכות בתוצאה של 12.63 שניות, אחרי ורה קומיסובה מברית המועצות שקבעה שיא אולימפי חדש של 12.56 שניות ולפני לוצינה לנגר מפולין (12.65 שניות) ולא הצליחה להגן על תוארה.
תוכנית האימרוץ

לאחר איחוד גרמניה נחשפה תוכנית האימרוץ של גרמניה המזרחית, בה נתנו סטרואידים אנאבוליים באופן שיטתי לספורטאים רבים.
תארים והישגים

שאלר-קליר זכתה 4 פעמים באליפות מזרח גרמניה בריצת 100 מטר משוכות (1976, 1977, 1978 ו-1980).
שיאים אישיים

ריצת 100 מטר משוכות: 12.56 שניות (1980)
טריטוריית דקוטה

| --- | --- |

 
 ממשל
 עיר בירה:  ינקטון (1861–1883)   ביסמרק (1883–1889)
 היסטוריה
 תאריכי הקמה:  1861 
 תאריכי פירוק:  2 בנובמבר 1889 
 ישות קודמת:   טריטוריית נברסקה    טריטוריה לא מאורגנת
 ישות יורשת:  דקוטה הדרומית דקוטה הדרומית   דקוטה הצפונית דקוטה הצפונית    טריטוריית איידהו    טריטוריית ויומינג
 
טריטוריית דקוטה הייתה טריטוריה מאוגדת מאורגנת של ארצות הברית שהתקיימה מ-2 במרץ 1861, עד 2 בנובמבר 1889, אז פוצל ההיקף הסופי של השטח המצומצם והתקבל לאיחוד כמדינות צפון ודרום דקוטה.
היסטוריה

טריטוריית דקוטה הייתה מורכבת מהחלק הצפוני ביותר של הקרקע שנרכשה ברכישת לואיזיאנה ב-1803, כמו גם מהחלק הדרומי ביותר של ארץ רופרט, שנרכשה ב-1818 כאשר הגבול שונה לקו הרוחב ה-49. השם מתייחס לענף הדקוטה של שבטי הסו שכבשו את האזור באותה תקופה. רוב שטחי דקוטה היו בעבר חלק משטחי מינסוטה ונברסקה.
כאשר מינסוטה הפכה למדינה ב-1858, השטח שנותר בין נהר מיזורי לגבולה המערבי של מינסוטה נותר לא מאורגן. כאשר נחתם הסכם ינקטון מאוחר יותר באותה שנה, שבו הועבר על חלק גדול ממה שהיה אדמת האינדיאנים משבט סו לממשלת ארצות הברית, המתיישבים הראשונים הקימו ממשלה זמנית וללא הצלחה לחצו למען מעמד של שטח ארצות הברית. וילמוט ווד ברוקינגס היה המושל הזמני. הערים ווילמוט וברוקינגס וכן מחוז ברוקינגס נקראות על שמו. שלוש שנים מאוחר יותר, בן דודו של הנשיא הנבחר אברהם לינקולן, ג'ון בלייר סמית' טוד, לחץ באופן אישי למען מעמד של טריטוריה, והקונגרס האמריקני הקים רשמית את טריטוריית דקוטה. זה הפך לשטח מאורגן ב-2 במרץ 1861. עם הקמתה, טריטוריית דקוטה כללה חלק גדול ממונטנה וויומינג של ימינו, כמו גם את כל דקוטה הצפונית ודקוטה הדרומית של ימינו וחלק קטן מנברסקה של ימינו.  הנשיא לינקולן מינה את המושל הראשון של טריטוריית דקוטה, ויליאם ג'יין, שהיה ידידו הוותיק ושכנו של לינקולן מספרינגפילד, אילינוי.
חלקת אדמה קטנה הידועה בשם "דקוטה האבודה" התקיימה כמובלעת נידחת של טריטוריית דקוטה עד שהפכה לחלק ממחוז גאלאטין, טריטוריית מונטנה, ב-1873.
כל הקרקעות מצפון לנהר קיה פהה (הכולל את רוב מחוז בויד, נברסקה, וחלק קטן יותר ממחוז קיה פהה השכן) היו במקור חלק מטריטוריית דקוטה, אך הועברה לנברסקה ב-1882.
מלחמת האזרחים האמריקנית

טריטוריית דקוטה לא הייתה מעורבת ישירות במלחמת האזרחים האמריקנית, אך כן גייסה כמה חיילים כדי להגן על ההתנחלויות בעקבות מלחמת דקוטה של 1862 שגררה פעולות איבה עם שבטי הסו של טריטוריית דקוטה. מחלקת הצפון-מערב שלחה משלחות לטריטוריית דקוטה ב-1863, 1864 ו-1865. היא גם הקימה מבצרים בטריטוריית דקוטה כדי להגן על יישובי הגבול של הטריטוריה, איווה ומינסוטה ועל התנועה לאורך נהר מיזורי.
הקמת המדינות

ב-22 בפברואר 1889, הנשיא היוצא קליבלנד חתם על הצעת חוק אומניבוס שחילקה את טריטוריית דקוטה לשניים. דקוטה הצפונית ודקוטה הדרומית הפכו למדינות בו זמנית ב-2 בנובמבר 1889.  הנשיא הריסון ערבב את המסמכים כדי לטשטש איזה מהם נחתם ראשון והצו לא תועד.  הצעת החוק גם אפשרה לאנשים בטריטוריות החדשות של דקוטה הצפונית ודקוטה הדרומית, כמו גם לשטחים הישנים יותר של מונטנה ווושינגטון, לכתוב חוקות מדינה ולבחור ממשלות מדינה. ארבע המדינות החדשות יתקבלו לאיחוד בעוד תשעה חודשים. תוכנית זו ביטלה את הקמת ניו מקסיקו הדמוקרטית כמדינה ופיצלה את טריטוריית דקוטה הרפובליקנית לשתי מדינות רפובליקניות חדשות. במקום שתי מדינות רפובליקניות חדשות ושתי מדינות דמוקרטיות חדשות שהקונגרס שקל בשנה הקודמת, הצעת חוק אומניבוס יצרה שלוש מדינות רפובליקניות חדשות ומדינה דמוקרטית חדשה שהרפובליקנים חשבו שתעבור לצד שלהם.
הערות שוליים

↑  "Dakota Territory | Encyclopedia.com". ארכיון מ-31 באוקטובר 2020. נבדק ב-27 באוקטובר 2020. {{cite web}}:  (עזרה)
1 2  "A Spirited Pioneer Promoter". ארכיון מ-16 באוקטובר 2020. נבדק ב-27 באוקטובר 2020. {{cite web}}:  (עזרה)
↑  "Dakota Territory Records – State Agencies – Archives State Historical Society of North Dakota -". ארכיון מ-18 באוקטובר 2020. נבדק ב-27 באוקטובר 2020. {{cite web}}:  (עזרה)
↑  "Section 1: Dakota Territory | North Dakota Studies". ארכיון מ-29 בנובמבר 2020. נבדק ב-14 בדצמבר 2020. {{cite web}}:  (עזרה)
↑  "Beyond 50: American States That Might Have Been". npr.org. ארכיון מ-23 בדצמבר 2010. נבדק ב-14 במרץ 2018. {{cite news}}:  (עזרה)
↑  The New Encyclopedia of the American West.
↑  Encyclopedia of the American West.
↑  John H. Hudson, “Migration to an American Frontier.” Annals of the Association of American Geographers 66#2 (1976), pp. 242–65, at 243–244; online
↑  The New Encyclopedia of the American West, 282
↑  "Moving Toward Statehood | North Dakota Studies". 17 באוקטובר 2015. אורכב מ-המקור ב-17 באוקטובר 2015. נבדק ב-6 בדצמבר 2021. {{cite web}}:  (עזרה)
↑  "Section 6: Statehood | North Dakota Studies". ארכיון מ-10 בדצמבר 2020. נבדק ב-13 בדצמבר 2020. {{cite web}}:  (עזרה)
↑  "Now You Know: Why Are There Two Dakotas?". ארכיון מ-8 באפריל 2022. נבדק ב-14 בדצמבר 2020. {{cite web}}:  (עזרה)
| --- | --- |
בקרת זהויות :  NARA: 10046680 
סמל היסטורי של טריטוריית דקוטה, מאויר ב-1876
מפה של טריטוריית דקוטה, בערך 1886
טיי לוסון

| --- | --- |

לוסון ב-2011
 לידה:  3 בנובמבר 1987 (בן 36) קלינטון שבמרילנד
 עמדה:  רכז
 גובה:  1.80 מטר
 מכללה:  קרוליינה הצפונית (2006–2009)
 דראפט:  בחירה מספר 18, 2009 מינסוטה טימברוולבס
 קבוצות כשחקן
 2009–2015   2011   2015–2016   2016   2016    2017–2018   2018   2018–:  דנוור נאגטס   ז'לגיריס קובנה   יוסטון רוקטס   אינדיאנה פייסרס   סקרמנטו קינגס   שאנדונג גולדן סטארס   וושינגטון ויזארדס   שאנדונג גולדן סטארס
 הישגים כשחקן
 זכייה באליפות ליגת המכללות (2009)
טייוון רונל "טיי" לוסון (באנגלית: Tywon Ronell "Ty" Lawson; נולד ב-3 בנובמבר 1987) הוא כדורסלן אמריקאי המשחק בקבוצת שאנדונג גולדן סטארס מליגת העל הסינית, בעמדת הרכז.